
   Az osztályommal a múlt heti rajz órán ellátogattunk a régészeti múzeumba ami, a marosvásárhelyi vár egyik épületében található (cím: Avram Iancu u. 2.).
   Már a vár falai közt sétálva is érződött a múlt súlya: a történelmi építészet, a vastag kőfalak. Belépve a múzeumba, elsőként a régészeti anyagok fogadtak: helyi leletek, amelyek a megye és a környék korábbi korait idézik. Az anyagi kultúra – tárgyak, használati eszközök – és az épített örökség területeire is fokuszálnak. Később a térség modern és kortárs történelme is szóhoz jut, tehát nem csak nagyon régi időket látunk, hanem azt is, hogyan alakult a vidék az utóbbi évszázadok során.
    Nekem különösen tetszettek:
· A régészeti leletek részletei – gondosan bemutatott tárgyak, kis feliratokkal, amelyek segítenek elképzelni, hogy „ez így nézett ki akkor”.
· A kiállító terek kialakítása – a fényviszonyok, a vitrinek elhelyezése nem zsúfolt, így nyugodtan lehet nézelődni.
   Az egyik legerősebb élmény az volt, hogy a tárgyak – legyen az egy használati eszköz, egy épület maradványa, vagy egy dokumentum – nem csak „kiállítási darabokként” voltak jelen, hanem részei voltak annak a történetnek, ami a térséget formálta.
